**Molėtų rajono savivaldybės taryba**

**SPRENDIMAS**

**DĖL privačios žemės sklypo pirkimo molėtų rajono savivaldybės nuosavybėn ir žemės sklypo pirkimo sutarties sudarymo**

2017 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 2 dalies 26 punktu, 4 dalimi, 48 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“, 59, 60 punktais, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1 papunkčiu, atsižvelgdama į Žemės sklypo pirkimo komisijos, sudarytos Molėtų rajono savivaldybės administracijos direktoriaus 2017 m. balandžio 11 d. įsakymu Nr. B6-274 „Dėl Žemės sklypo pirkimo komisijos sudarymo ir jos darbo reglamento patvirtinimo”, galutinį sprendimą dėl derybas laimėjusio kandidato (2017 m. birželio 15 d. protokolas Nr. 3) ir Žemės sklypo pirkimo komisijos 2017 m. birželio 16 d. pirkimo ataskaitą (pridedama),

Molėtų rajono savivaldybės taryba nusprendžia:

1. Pirkti iš Kazimiero Kęstučio Šaduikio ir Andriaus Giedraičio kitos paskirties 0,2589 ha žemės sklypą (unikalus Nr. 6252-0005-0027), esantį adresu: Molėtų r. sav., Molėtų m., Ąžuolų g. 8 (toliau - žemės sklypas), už 13000 (trylika tūkstančių) eurų.
2. Pritarti žemės sklypo pirkimo sutarties projektui (pridedama).
3. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti žemės sklypo pirkimo sutartį ir nustatyti kitas sutarties sąlygas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras